Напад врз Зејтун

Напад врз Зејтун или Рација на Зејтун (познат и како Последниот напад; ) — последниот голем напад од Отоманската империја врз Малта, тогаш под власта на болничарите. Нападот се случил во јули 1614 година, кога напаѓачите го ограбиле градот Зејтун и околината пред да бидат потиснати назад кон своите бродови од коњаницата на Редот на болничарите и од жителите на југоисточните градови и села.

 Позадина 
Османлиите за првпат се обиделе да ја освојат Малта во 1551 година, кога го ограбиле Гозо, но не можеле да го освојат островот. Во 1565 година, тие направиле втор обид познат како Големата опсада на Малта, но биле одбиени по четиримесечни борби. Османлиите се држеле подалеку од Малта по Битката кај Лепанто во 1571 година, но повторно почнале да навлегуваат во централниот Медитеран кон крајот на векот. Во 1598 година, 40 отомански бродови биле забележани кај Капо Пасеро на Сицилија, предизвикувајќи општа тревога во Малта. Слични вонредни ситуации се случиле и во 1603 и 1610 година. Ова го натерало Редот на болничарите да се подготви за османлиски напад. Застарената Цитадела во Гозо била обновена, снабдувањето со вода на Валета било обезбедено со изградбата на аквадуктот Вињакур, а започнала и изградбата на крајбрежните стражарски кули.

 Последици 
Нападот ја потврдил потребата од крајбрежни стражарски кули, а изградбата на кула што го брани заливот „Св. Тома“ била одобрена на 11 јули 1614 година. По нападот, Редот на болничарите додал два трансепти и купола на парохиската црква „Св. Катерина“ од 15 век. Тесен премин со два мали прозорци што гледаат кон кулите на овие тврдини бил изграден високо во дебелината на ѕидовите на трансептот. Пронаоѓањето на човечки коски во голем број на тајни премини на оваа црква било, со години, поврзано со овој напад.

Во 1658 година, член на зејтунската dejma, Клементе Табоне, изградил капела посветена на Свети Климент. Често се наведува дека ова било направено во спомен на избавувањето од нападот, и се верува дека се наоѓа близу до местото на битката со османлиските напаѓачи. Сепак, точната врска меѓу нападот и капелата не е докажана со примарни извори.

 Култура 
Денес нападот се памети како клучен момент во историјата на градот Зејтун и Малта, бидејќи тоа бил последниот голем напад на Османлиите врз Малта.Cassar, Daphne (5 July 2014). "Jitfakkar l-aħħar ħbit mit-Torok fuq Malta". tvm.com.mt. Retrieved 26 January 2019. Драма за нападот била напишана во 1996 година од Тревор Захра, локален драматург. Еден од главните патишта во Зејтун, кој поминува близу до местото на битката со Османлиитепреил уван во Трик л-Ахар Хабит мит-Торок, во спомен на нападот.

 Галерија 

 Наводи 
 Цитати 

 Библиографија 





Категорија:Поморски битки на Отоманското Царство
Категорија:Поморски битки на Шпанија
Категорија:Битки на Малтешкиот ред
Категорија:Судири во 1614 година